Nr. 25605/2022

**REFERAT DE APROBARE**

**la Proiectul de hotărâre** **privind acordarea unui mandat special reprezentantului**

**Judeţului Cluj în Adunarea Generală a Acţionarilor la Compania de Apă Someș S.A, în vederea exercitării drepturilor de acţionar**

|  |
| --- |
| **Secțiunea 1** - **Motivul adoptării actului administrativ:**  |
| 1. **Descrierea situației actuale:**
 |
| * 1. **Cerinţe care reclamă necesitatea actului administrativ:**
 |
| Prin Hotărârea Consiliului Județean Cluj nr. 55/2022 *privind exercitarea calității de autoritate publică tutelară/acționar pentru consiliul de administrație/administrator al unor întreprinderi publice aflate sub autoritatea Consiliului Județean Cluj*, s-a acordat mandat special reprezentantului Județului Cluj în Adunarea Generală a Acţionarilor la Compania de Apă Someș S.A pentru propunerea şi desemnarea administratorilor neexecutivi în cadrul Consiliului de Administrație al Companiei de Apă Someș S.A. Consiliul de administrație a fost numit pe un mandat de 4 ani, începând cu data de 01.05.2022. |
| * 1. **Cerinţe care reclamă oportunitatea actului administrativ:**
 |
| Prin adresa nr. 322/21.06.2022, înregistrată la Consiliul Județean Cluj cu nr. 25600/23.06.2022, Asociația Regională pentru Dezvoltarea Infrastructurii din Bazinul Hidrografic Someș Tisa, în calitate de autoritate publică tutelară a Companiei de Apă Someș S.A., solicită încetarea contractului de mandat al doamnei Rădoiu-Leș Gabriela-Angela începând cu data de 01.07.2022 și constatarea vacantării postului.Acest fapt se datorează renunțării la contractul de mandat al doamnei Rădoiu-Leș Gabriela-Angela în temeiul art. 13 pct. d. din contractul de mandat nr. 18092/28.04.2022 încheiat cu Adunarea Generală a Acționarilor Companiei de Apă Someș S.A., Având în vedere solicitarea A.D.I. Someș Tisa, este necesară și oportună acordarea unui mandat special reprezentantului Județului Cluj în Adunarea Generală a Acţionarilor la Compania de Apă Someş S.A. pentru constatarea încetării contractului de mandat al doamnei Rădoiu-Leș Gabriela-Angela, constatarea vacantării postului și numirea în calitate de administrator neexecutiv provizoriu a domnului Roșca Ioan Emilian începând cu data de 01.07.2022, pe o perioadă de 4 luni. |
| 1. **Schimbari preconizate**: nu este cazul
 |
| **Secțiunea a 2-a - Impactul socio-economic: -**nu este cazul |
| **Secțiunea a 3-a - Impactul financiar asupra bugetului judeţului pe termen scurt(an curent)/lung: -** nu este cazul |
| **Secțiunea a 4-a - Activități de informare publică și consultare privind elaborarea și implementarea actului administrativ:** - nu este cazul |
| **Secțiunea a 5-a - Efectele actului administrativ asupra actelor administrative****în vigoare și măsuri de implementare:**  |
| Actul administrativ nu produce efecte asupra altor hotărâri de consiliu județean sau dispoziții ale președintelui consiliului județean, nu este neceseră emiterea altor acte administrative și se poate pune în aplicare după adoptare. |
| **Secțiunea a 6-a - Anexă la referatul de aprobare:**  |
| -Adresa Asociației Regionale pentru Dezvoltarea Infrastructurii din Bazinul Hidrografic Someș Tisa nr. 322/21.06.2022 înregistrată la Consiliul Județean Cluj cu nr. 25600/23.06.2022.-Decizia nr. 66/30.05.2022 a Consiliului de administrație -Convocatorul A.G.A. pentru data de 29/30.06.2022 |

**INIȚIATOR,**

**PREȘEDINTE**

Alin Tișe

**P R O I E C T DE H O T Ă R Â R E**

**privind** **acordarea unui mandat special reprezentantului**

**Judeţului Cluj în Adunarea Generală a Acţionarilor la Compania de Apă Someș S.A, în vederea exercitării drepturilor de acționar**

Consiliul Judeţean Cluj întrunit în şedinţă ordinară;

 Având în vedere Proiectul de hotărâre înregistrat cu nr. ............ din .............. privind acordarea unui mandat special reprezentantului Judeţului Cluj în Adunarea Generală a Acţionarilor la Compania de Apă Someș S.A, în vederea exercitării drepturilor de acţionar propus de preşedintele Consiliului Judeţean Cluj, domnul Alin Tișe, care este însoţit de Referatul de aprobare cu nr. 25605/2022; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 25606/2022 şi Avizul cu nr.......... din .................. adoptat de Comisia de specialitate nr. ……, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de adresa Asociației Regionale pentru Dezvoltarea Infrastructurii din Bazinul Hidrografic Someș Tisa nr. 322/21.06.2022, înregistrată la Consiliul Județean Cluj cu nr.25600/23.06.2022.

Luând în considerare prevederile art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

* art. 173 alin. (1) lit.a) și (2) lit. d) din Ordonanța de Urgență nr. 57/2019 privind Codul Administrativ, cu modificările și completările ulterioare;
* Legii privind societăţile nr. 31/1990, republicată, cu modificările şi completările ulterioare;
* Ordonanţei de Urgenţă a Guvernului nr. 109/2011 privind guvernanţa corporativă a întreprinderilor publice, aprobată prin Legea nr. 111/2016, cu modificările şi completările ulterioare;
* Hotărârii Consiliului Judeţean Cluj nr. 55/2022 privind exercitarea calității de autoritate publică tutelară/acționar pentru consiliul de administrație/administrator al unor întreprinderi publice aflate sub autoritatea Consiliului Județean Cluj.

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se acordă mandat special doamnei Marc Marinela, în calitate de reprezentant al Județului Cluj în Adunarea Generală a Acționarilor la Compania de Apă Someș S.A., pentru:

a) constatarea încetării contractui de mandat nr. 18092/28.04.2022 al doamnei Rădoiu-Leș Gabriela-Angela din cadrul consiliului de admninistrație al societății Compania de Apă Someș S.A., ca urmare a renunțării acesteia la mandat, începând cu data de 01.07.2022.

b)constatarea vacantării postului, propunerea şi desemnarea în calitate de administrator provizoriu neexecutiv al domnului Roșca Ioan Emilian pe o perioadă de 4 luni, începând cu data de 01.07.2022 în cadrul Consiliului de administraţie al Companiei de Apă Someș S.A.

c) propunerea şi aprobarea remuneraţiei administratorului provizoriu nominalizat la lit. b), formată dintr-o indemnizaţie lunară fixă în sumă netă de 2.000 lei;

d) semnarea contractului de mandat cu administratorul provizoriu nominalizat la lit. b);

e) modificarea art. 17 din Actul Constitutiv conform prezentei hotărâri.

**Art. 2.** Reprezentantul Judeţului Cluj în Adunarea Generală a Acţionarilor la Compania de Apă Someş S.A. va depune la Consiliul Judeţean Cluj, în termen de cel mult două zile lucrătoare de la data desfăşurării şedinţei A.G.A., copii conforme cu originalul ale hotărârilor adoptate şi ale proceselor-verbale ale şedinţei.

**Art. 3.** Cu punerea în aplicare a prevederilor prezentei hotărâri se încredinţează, reprezentantul Judeţului Cluj în A.G.A. la Compania de Apă Someş S.A. și societatea Compania de Apă Someş S.A.

**Art. 4.** Prezenta hotărâre se comunică Direcţiei Generale Buget-Finanţe, Resurse Umane; reprezentantului Judeţului Cluj în A.G.A. la Compania de Apă Someş S.A.; persoanelor nominalizate la art. 1 lit. a) și b); societăţii Compania de Apă Someş S.A.; Asociației Regionale pentru Dezvoltarea Infrastructurii din Bazinul Hidrografic Someș Tisa, precum şi Prefectului Judeţului Cluj şi se aduce la cunoştinţă publică prin afişarea la sediul Consiliului Judeţean Cluj şi pe pagina de internet „www.cjcluj.ro”.

 **Contrasemnează:**

 **PREŞEDINTE, SECRETAR GENERAL AL JUDEŢULUI,**

Alin Tişe Simona Gaci

**Nr……... din ……........ 2022**

*Prezenta hotărâre a fost adoptată cu ... voturi “pentru” … voturi “împotrivă”, …. ”abţineri” şi …. membri ai Consiliului județean nu au votat, fiind astfel respectate prevederile legale privind majoritatea de voturi necesară.*

**INIȚIATOR,**

**PREȘEDINTE**

Alin Tișe

Direcţia Generală Buget Finanţe, Resurse Umane

Birou Instituții Publice, Guvernanță Corporativă

Nr. 25606/23.06.2022

**RAPORT DE SPECIALITATE**

|  |  |
| --- | --- |
| **Titlul proiectului de hotărâre** | Proiect de hotărâre privind acordarea unui mandat special reprezentantului Judeţului Cluj în Adunarea Generală a Acţionarilor la Compania de Apă Someș S.A, în vederea exercitării drepturilor de acţionar |
| **Compartiment de resort:** | Direcţia Generală Buget Finanţe, Resurse UmaneBirou Instituții Publice, Guvernanță Corporativă |
| **Secțiunea 1 – Documentare și analiză:**  |
| Actele normative specifice, incidente domeniului în care se propune proiectul de hotărâre sunt:* Ordonanţa de Urgenţă a Guvernului nr. 109/2011 privind guvernanţa corporativă a întreprinderilor publice, aprobată prin Legea nr. 111/2016, cu modificările şi completările ulterioare;
* Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* Legea nr. 31/1990 privind societățile, republicată, cu modificările şi completările ulterioare;

Actele administrative aplicabile sunt:* Hotărârea Consiliului Judeţean Cluj nr. 55/2022 privind exercitarea calității de autoritate publică tutelară/acționar pentru consiliul de administrație/administrator al unor întreprinderi publice aflate sub autoritatea Consiliului Județean Cluj.
 |
| **Secțiunea a 2-a -** **Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:**  |
| În temeiul dispozițiilor Legii nr. 31/1990 privind societățile, republicată, cu modificările și completările ulterioare, ale articolului 92 din O.U.G. nr. 57/2019 privind Codul Administrativ, cu modificările și completările ulterioare, Consiliul Județean Cluj a hotărât participarea cu capital și cu bunuri, la înfiinţarea, funcţionarea şi dezvoltarea unor regii autonome și societăți de interes județean. În baza dispoziţiilor articolului 173 alin. (1) lit.a) și (2) litera d) din din O.U.G. nr. 57/2019 privind Codul Administrativ, cu modificările și completările ulterioare, Consiliul Judeţean Cluj exercită, în numele judeţului, toate drepturile şi obligaţiile corespunzătoare participaţiilor deţinute la societăţi sau regii autonome, în condiţiile legii.În vederea luării unor măsuri pentru crearea premiselor legislative şi administrative care să conducă la creşterea eficienţei operatorilor economici a fost adoptată O.U.G. nr. 109/2011 privind guvernanța corporativă a întreprinderilor publice.Prin H.G. 722/2016 s-au aprobat Normele metodologice de aplicare a unor prevederi din Ordonanţa de Urgenţă a Guvernului nr. 109/2011 privind guvernanţa corporativă a întreprinderilor publice.Prin Hotărârea Consiliului Județean Cluj nr. 55/2022 *privind exercitarea calității de autoritate publică tutelară/acționar pentru consiliul de administrație/administrator al unor întreprinderi publice aflate sub autoritatea Consiliului Județean Cluj*, s-a acordat mandat special reprezentantului Județului Cluj în Adunarea Generală a Acţionarilor la Compania de Apă Someș S.A. pentru propunerea şi desemnarea în calitate de administratori neexecutivi în cadrul Consiliului de Administrație al Companiei de Apă Someș S.A., pe o perioadă de 4 ani, începând cu data de 01.05.2022.Conform art. 64^1 din O.U.G. nr. 109/2011 privind guvernanţa corporativă a întreprinderilor publice cu modificările și completările ulterioare:*ART. 64^1* *(3) În caz de vacanţă a unuia sau a mai multor posturi de administrator al unei societăţi, acţionarii, inclusiv acţionarul - stat, prin autoritatea publică tutelară, pot convoca adunarea generală a acţionarilor în vederea numirii unuia sau mai multor administratori provizorii, până la finalizarea procedurii de selecţie a administratorilor, potrivit prezentei ordonanţe de urgenţă. Acţionarii, inclusiv acţionarul - stat, prin autoritatea publică tutelară, vor putea prezenta în adunarea generală a acţionarilor propuneri de candidaţi.**……………………………...**(5) În situaţiile prevăzute la alin. (2)-(4), durata mandatului este de 4 luni, cu posibilitatea prelungirii, pentru motive temeinice, până la maximum 6 luni.*Prin adresa nr. 322/2022, înregistrată la Consiliul Județean Cluj cu nr. 25600/2022, Asociația Regională pentru Dezvoltarea Infrastructurii din Bazinul Hidrografic Someș Tisa, în calitate de autoritate publică tutelară, ne comunică renunțarea la mandat al doamnei Rădoiu-Leș Gabriela-Angela conform art. 13 pct. d) din contractul de mandat nr. 18092/28.04.2022 și propune numirea domnului Roșca Ioan Emilian în calitate de administrator provizoriu, începând cu 01.07.2022, pe o perioadă de 4 luni. Prin Hotărârea Consiliului Județean nr. 193/2020 privind desemnarea reprezentanților Județului Cluj în adunarea generală a acționarilor la societățile la care acesta este acționar, cu modificările ulterioare, a fost numită doamna Marc Marinela în calitate de reprezentant al Județului Cluj în Adunarea Generală a Acționarilor la Compania de Apă Someș S.A.Având în vedere solicitarea A.D.I. Someș Tisa, se impune acordarea unui mandat special reprezentantului Județului Cluj în Adunarea Generală a Acţionarilor la Compania de Apă Someş S.A. pentru constatarea încetării contractului de mandat al doamnei Rădoiu-Leș Gabriela-Angela și numirea în calitate de administrator neexecutiv provizoriu pe o perioadă de 4 luni a domnului Roșca Ioan Emilian. |
| **Secțiunea a 3-a** **- Efecte preconizate ale aplicării actului administrativ (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului):**  |
| Prezentul proiect de hotărâre nu are impact financiar asupra bugetului judeţului.Actul administrativ nu produce efecte asupra altor hotărâri de consiliu județean sau dispoziții ale președintelui consiliului județean, nu este neceseră emiterea altor acte administrative și se poate pune în aplicare după adoptare.Se va încheia contract de mandat între A.G.A. și persoana desemnată. |
| **Secțiunea a 4-a - Concluzii/propuneri:**  |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește** cerințele tehnice specificate la Secțiunea a 2-a” |
|  | **Prenume și nume** | **Data** | **Semnătura** |
| Avizat: Director General | Cristina Șchiop |  |  |
| Verificat: Șef birou | Andreea Jucan |  |  |
| Elaborat: Consilier | Loredana Bădescu |  |  |

|  |
| --- |
| **CIRCUIT PROIECT DE HOTĂRÂRE** privind acordarea unui mandat special reprezentantului Judeţului Cluj în Adunarea Generală a Acţionarilor la Compania de Apă Someș S.A, în vederea exercitării drepturilor de acţionar  |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** |
|  Compartimentele de resort nominalizate(Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/stabilire date de întocmire | Raport întocmit/Refuz întocmire raport/semnătură |
| **DGBFRU- BIPGC** | **28.06.2022** |  | Raport întocmit |
|  |  |  |  |
|  |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** |
| Numele și prenumele consilierului juridic | Semnătura persoanei competente pentru nominalizare | Aviz acordat/Refuz aviz/ semnătură |
| **Cristina Oltean** | **individual** | **avizat** |
|  |  |  |
|  |
| **3. Transmitere proiect în vederea avizării pentru legalitate de către secretarul general al judeţului** |
| Numele și prenumele secretarului general al județului | Caracterul normativ sau individual al proiectului | Avizul acordat/Refuz aviz/semnătură |
| **Simona Gaci** | individual | **avizat** |
|  |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/stabilire date de întocmire | Avizul adoptat/Aviz implicit favorabil |
| **4** |  |  |  |